ಮನೆಯಲ್ಲೇ ಮಾಡಿ ‘ಚೀಸೀ ಪಾಸ್ಟಾ ಕಟ್ಲೆಟ್’

ಸಾಮಾನ್ಯವಾಗಿ ಸ್ನಾಕ್ಸ್ ಎಂದರೇ ಎಲ್ಲರಿಗೂ ಇಷ್ಟವಾಗುತ್ತೆ. ಅದರಲ್ಲಿಯೂ ಚೀಸ್‍ನಲ್ಲಿ ಮಾಡುವ ತಿಂಡಿ ಎಂದರೆ ಎಲ್ಲರ ಬಾಯಲ್ಲಿ ನೀರು ಬರುತ್ತೆ. ಚೀಸ್ ಪ್ರಿಯರಿಗೆ ಇಷ್ಟವಾಗುವ ರೆಸಿಪಿಯೊಂದನ್ನು ನಿಮ್ಮ ಮುಂದೆ ಇಡುತ್ತಿದ್ದೇವೆ. ನಿಮ್ಮ ಮನೆಯಲ್ಲೇ ಒಮ್ಮೆ ‘ಚೀಸೀ ಪಾಸ್ಟಾ ಕಟ್ಲೆಟ್’ ಟ್ರೈ ಮಾಡಿ.

ಬೇಕಾಗುವ ಪದಾರ್ಥಗಳು:
* ಬೇಯಿಸಿದ ಮ್ಯಾಕರೋನಿ ಪಾಸ್ಟಾ – 1 ಕಪ್
* ಬೆಣ್ಣೆ – 1 ಟೀಸ್ಪೂನ್
* ಹಾಲು – 1 ಕಪ್
* ತುರಿದ ಚೀಸ್ – 1 ಕಪ್

* ಪುಡಿಮಾಡಿದ ಕಾರ್ನ್‍ಫ್ಲೇಕ್‍ಗಳು – 1 ಕಪ್
* ಮೈದಾ – 2 ಕಪ್
* ಕತ್ತರಿಸಿದ ಕೊತ್ತಂಬರಿ ಸೊಪ್ಪು – 1/2 ಕಪ್
* ಹುರಿಯಲು ಎಣ್ಣೆ
* ರುಚಿಗೆ ಉಪ್ಪು ಮತ್ತು ಮೆಣಸು

ಮಾಡುವ ವಿಧಾನ:
* ಒಂದು ಬಾಣಲೆಯಲ್ಲಿ ಬೆಣ್ಣೆ ಮತ್ತು ಮೈದಾ ಸೇರಿಸಿ ಹಿಟ್ಟು ತಯಾರಿಸಿಕೊಳ್ಳಿ.
* ಹಾಲು, ಚಿಲ್ಲಿ ಫ್ಲೇಕ್ಸ್, ಉಪ್ಪು ಮತ್ತು ಮೆಣಸು, ಚೀಸ್ ಸೇರಿಸಿ ಉಂಡೆ ಮಾಡಿ.
* ಕಲಸಿಟ್ಟ ಹಿಟ್ಟಿಗೆ ಎಲ್ಲ ಮಿಶ್ರಣವನ್ನು ಹಾಕಿ ಮಧ್ಯಕ್ಕೆ ಬೇಯಿಸಿದ ಮ್ಯಾಕರೋನಿ ಪಾಸ್ಟಾ ಸೇರಿಸಿ.

* ಈ ಮಿಶ್ರಣವನ್ನು ಎಣ್ಣೆಯಲ್ಲಿ ಹಾಕಿ ಸರಿಯಾಗಿ ಫ್ರೈ ಮಾಡಿ. 30 ನಿಮಿಷಗಳ ಕಾಲ ಫ್ರಿಜ್‍ನಲ್ಲಿ ಇರಿಸಿ
* ನಂತರ ಮತ್ತೆ ಎಣ್ಣೆಯಲ್ಲಿ ಗರಿಗರಿಯಾಗುವವರೆಗೆ ಫ್ರೈ ಮಾಡಿ